चिकित्सा स्वास्थ्य मंत्री सिद्धार्थ नाथ सिंह ने गुरुवार को लखनऊ में योजना भवन में सीएमओ-सीएमएस से वीडियो कांफ्रेंसिंग के दौरान ही बदायूं के सीएमओ डॉ. आशाराम को फटकार लगाई। बुखार के प्रकोप से पीड़ित जनता को छोड़कर सीएमओ के छुट्टी पर जाने से नाराज स्वास्थ्य मंत्री ने उनके खिलाफ अनुशासनात्मक कार्रवाई के निर्देश दिए। सीएमओ डॉ. आशाराम ने अपने आकस्मिक अवकाश की सूचना डीएम दिनेश कुमार सिंह को भी नहीं दी थी। डीएम दिनेश कुमार सिंह ने भी इस संबंध में शासन को पत्र भेजा था। शासन ने सीएमओ की लापरवाही को गंभीरता से लेते हुए गुरुवार को उन्हें सस्पेंड कर दिया।